হিন্দুধর্ম
"মূল নিবন্ধ: হিন্দুস্তান"
"হিন্দু" শব্দটি উৎসারিত হয়েছে সংস্কৃত "সিন্ধু" শব্দটি থেকে। সিন্ধু ভারতীয় উপমহাদেশের উত্তর-পশ্চিমাঞ্চলের একটি ঐতিহাসিক নদীর নাম। ঋগ্বেদে সিন্ধু নদের স্তুতি করা হয়েছে। পরবর্তীকালের আরবি সাহিত্যেও "আল-হিন্দ" শব্দটির মাধ্যমে সিন্ধু নদ অববাহিকায় বসবাসকারী জনগোষ্ঠীকে বোঝানো হয়েছে। ত্রয়োদশ শতাব্দীতে ভারতের নামের সমার্থক শব্দ হিসেবে "হিন্দুস্তান" বা "হিন্দুস্থান" শব্দটির উৎপত্তি হয়। এই শব্দের আক্ষরিক অর্থ "হিন্দুদের দেশ"।
হিন্দু আইন
হিন্দু আইন, ঐতিহাসিক এই শব্দটির হিন্দু, বৌদ্ধ, জৈন ও শিখ সম্প্রদায়ের জন্য ব্রিটিস শাসিত ভারতে প্রচলন শুরু হয়। এখানে ভারতের আদি শাস্ত্রের সাথে তত্ত্ব, আইন বিজ্ঞান ও দর্শনের প্রতিফলন ঘটানো হয়েছে। পারতপক্ষে, এটি পৃথিবীর আদিতম আইন বিজ্ঞান গুলর মধ্যে একটি ।